Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: a 4/2001. (I. 31.) KöViM rendelethez
Paragraph Index: 378

e) pontjában említett jelzőtáblákat, mert azok alakja és mérete a rajtuk szereplő feliratok mennyiségétől és méretétől függően változik. Ezeket az adatokat az ÚT 2—1.131 útügyi műszaki előírás alapján kell meghatározni. 2.2. A közúti jelzőtáblák névleges alapmérete (D) — táblatípustól függően — a jelzőtábla — szélessége, — magassága, — oldalhossza vagy — átmérője. Megjegyzés: Háromszög alakú jelzőtáblánál az oldalhosszat a csúcsok lekerekítése nélkül kell értelmezni. 2.3. A jelzőtábla jelzési képének összes mérete a vonatkozó útügyi műszaki előírásokban az alapméret függvényében van meghatározva. 2.4. A különböző útkategóriákon az 1. táblázat szerint különböző alapméretű jelzőtáblákat kell alkalmazni. Az útkategóriára előírt méretnél — nagyobb méretű tábla alkalmazása mindig megengedett, — kisebb méretű tábla azonban csak külön engedéllyel alkalmazható. 2.5. A más jelzőtáblában betétként alkalmazott jelzőtábla mérete nem lehet D=300 mm-nél kisebb, a besorolás rendjét jelző táblákon azonban — két egymás alatt elhelyezett betétnél — kivételesen a D=200 mm érték megengedett. 2.6. Az egyes jelzőtábla típusok alakját és a méretjeleket az 1—14. ábra, méreteit az 1. táblázat tartalmazza. A jelzőtáblák D, illetőleg D× E méretei mm-ben vannak feltüntetve.

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes